|  |  |  |
| --- | --- | --- |
| ГРБОВИ ЗА МЕМОРАНДУМ | Republica Serbia  Provincia Autonomă Voivodina  **Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale**  Bulevar Mihajla Pupina 16, 21000 Novi Sad  T: +381 21 487 4348  Ounz@vojvodinа.gov.rs | |
|  | NUMĂRUL: 000242631 2025 09427 001 000 000 001 | DATA: 29.01.2025 |

În baza articolului 2 din Regulamentul privind repartizarea mijloacelor bugetare ale Secretariatului Provincial Pentru Educaţie, Reglementări, Administraţie și Minorităţile Naţionale - Comunităţile Naţionale pentru finanţarea şi cofinanţarea achiziţiei de echipament - supraveghere video în funcția promovării și îmbunătățirii siguranței elevilor pentru instituțiile de educație și instrucție elementară și medie din teritoriul P.A. Voivodina în anul 2025 („Buletinul oficial al P.A.V.”, nr. 5/25) din Hotărârea Adunării Provinciei privind bugetul Provinciei Autonome Voivodina pentru anul 2025 („Buletinul oficial al P.A.V.”, numărul 57/24), Secretariatul Provincial pentru Educație, Reglementări, Administrație și Minoritățile Naționale‒ Comunitățile Naționale (în continuare: Secretariatul) publică

**CONCURS**

**PENTRU FINANȚAREA ȘI COFINANȚAREA ACHIZIȚIEI DE ECHIPAMENT - SUPRAVEGHERE VIDEO ÎN FUNCȚIA PROMOVĂRII ȘI ÎMBUNĂTĂȚIRII SIGURANȚEI ELEVILOR PENTRU INSTITUȚIILE DE EDUCAȚIE ȘI INSTRUCȚIE ELEMENTARĂ ȘI MEDIE DE PE TERITORIUL PROVINCIEI AUTONOME VOIVODINA ÎN ANUL 2025**

Concursul se publică pentru suma de mijloace asigurate prin Hotărârea Adunării Provinciei privind bugetul Provinciei Autonome Voivodina pentru anul 2025 („Buletinul oficial al P.A.V.”, nr. 57/24 ), şi anume pentru finanțarea și cofinanțarea achiziției de echipament pentru supraveghere video în sumă de **60.000.000,00** dinari şi anume, pentru instituțiile de educație și instrucție elementară de pe teritoriul Provinciei Autonome Voivodina: **20.000.000,00** dinari și pentru instituțiile de educație și instrucție medie de pe teritoriul Provinciei Autonome Voivodina în sumă de **40.000.000,00 dinari**.

Realizarea obligațiilor financiare se va efectua în conformitate cu solvabilitatea bugetului Provinciei Autonome Voivodina pentru anul 2025.

**CONDIŢIILE CONCURSULUI**

*1. Semnatarii cererii*

Drept de participare la Concurs au instituţiile de învăţământ elementar şi mediu de pe teritoriul P.A. Voivodina, al căror fondator este Republica Serbia, Provincia Autonomă sau unitatea autoguvernării locale.

*2. Criteriile de repartizare a mijloacelor*

Criteriile de repartizare a mijloacelor conform Regulamentul privind repartizarea mijloacelor bugetare ale Secretariatului Provincial Pentru Educaţie, Reglementări, Administraţie și Minorităţile Naţionale - Comunităţile Naţionale pentru finanţarea şi cofinanţarea achiziţiei de echipament - supraveghere video în funcția promovării și îmbunătățirii siguranței elevilor pentru instituțiile de educație și instrucție elementară și medie din teritoriul P.A. Voivodina în anul 2025 sunt:

1. importanța achiziției de echipament pentru supraveghere video în raport cu securitatea elevilor, profesorilor și a angajaților care folosesc clădirile,
2. importanța achiziției de echipament pentru supraveghere video în raport cu asigurarea condițiilor de calitate pentru desfășurarea activității educativ-instructive,
3. activitățile întreprinse cu scopul realizării proiectului,
4. sursele asigurate de mijloace pentru realizarea proiectului

În caz de prezentare a cererii pentru cofinanțarea lucrărilor, mijloacele asigurate în numele participării instituției pot fi proprii, din donații și din bugetul tuturor nivelurilor de putere.

O instituție, poate prezenta doar o cerere la concurs, pentru o sumă maximă de 2.000.000,00 dinari.

În urma repartizării mijloacelor conform Concursului, Beneficiarul este obligat cu ocazia achiziției de echipament să procedeze în conformitate cu dispozițiile Legii privind achizițiile publice („Monitorul oficial al R.S.”, numărul 91/ 2019 și 92/2023).

**MODUL DE PREZENTARE A CERERII**

Cererile pentru repartizarea mijloacelor se prezintă pe formularul unic de concurs al Secretariatului (o instituție prezintă o singură cerere)). Documentaţia de concurs completă se poate prelua începând cu **29 ianuarie 2025**  pe web adresa Secretariatului [**www.puma.vojvodina.gov.rs**](http://www.puma.vojvodina.gov.rs)

Cererile se remit prin poştă, pe adresa: **SECRETARIATUL PROVINCIAL PENTRU EDUCAȚIE, REGLEMENTĂRI, ADMINISTRAȚIE ȘI MINORITĂȚILE NAȚIONALE - COMUNITĂȚILE NAȚIONALE, BULEVAR MIHAJLA PUPINA 16, 21000 NOVI SAD**, cu mențiunea denumirii concursului, prin poștă sau se depune personal la registratura organelor provinciale ale administrației (la adresa menționată) între orele 9,00 și 14,00.

Anexată cererii la concurs, se prezintă:

1. oferta neobligatorie - deviz pentru achiziția de echipamente de supraveghere video și echipamente pentru conectarea la camera de monitorizare, instalare și punere în funcțiune (în oferta-deviz specificată, valoarea echipamentului ar trebui să fie mai mare decât valoarea serviciului de instalare a echipamentelor);
2. în caz de cofinanțare a se remite dovada privind mijloacele asigurate pentru cofinanțarea achiziției de echipament (contract, decizie, extrasul din bugetul unității autoguvernării locale, planul financiar al instituției etc.) împreună cu Declarația persoanei responsabile a instituției/unității autoguvernării locale privind participarea la cofinanțarea achiziției echipamentelor în cauză, semnată și sigilată (Declarația se remite în formă liberă) și opțional:

**Termenul de prezentare a cererilor la Concurs este vineri, 28 februarie 2025.**

Secretariatul îşi rezervă dreptul de a solicita semnatarului cererii, după necesitate, documentaţie şi informaţii suplimentare, respectiv de a stabili îndeplinirea condiţiilor necesare pentru repartizarea mijloacelor.

Comisia nu va examina:

* cererile incomplete,
* cererile sosite după termenul menționat ca ultima zi de prezentare a cererii la concurs,
* cererile nepermise (cererile prezentate din partea persoanelor neautorizate și din partea subiecților care nu sunt prevăzuți prin concurs),
* cererile care nu se referă la destinațiile prevăzute prin concurs,
* cererile beneficiarilor care în anul calendaristic precedent nu au justificat mijloacele repartizate de Secretariat prin rapoartele financiare și narative.

Rezultatele Concursului vor fi publicate pe pagina de internet a Secretariatului.

**Persoanele interesate pot primi la Secretariat informaţii suplimentare cu privire la realizarea Concursului, la numărul de telefon 021/ 487 4348.**

**SECRETAR PROVINCIAL**

**Róbert Ótott**